King siirtyi vuonna 1982 Kanadan kansallisen jääkiekko-ohjelman pariin. Hän valmensi useita vuosia Kanadan maajoukkueita arvoturnauksissa ja harjoituskaudella. Nuorten MM-kilpailuissa 1982 King oli Kanadan valmentaja, kun maa voitti kultaa. Myöhemmin samana keväänä hän toimi Kanadan apulaisvalmentajana MM-kilpailuissa, joissa maa sijoittui pronssille. King oli Kanadan nuorten valmentajana jälleen vuoden 1983 kisoissa, joista Kanada sai pronssia. Hän jatkoi Kanadan maajoukkueessa vuoteen 1992. King valmensi maajoukkuetta MM-kilpailuissa 1989, 1990, 1991 ja 1992. Kanada sai hopeaa vuosina 1989 ja 1991. Olympialaisissa King oli Kanadan päävalmentajana Sarajevossa 1984, Calgaryssä 1988 ja Albertvillessä 1992. Viimeksi mainitussa turnauksessa Kanada voitti hopeaa.